สมาคมเหล็กจีนคาดผลผลิตเหล็กกล้าปีหน้าร่วง 2.9% เหตุอุปสงค์ในปท.ชะลอตัว
สมาคมเหล็กจีนคาดผลผลิตเหล็กกล้าปีหน้าร่วง 2.9% เหตุอุปสงค์ในปท.ชะลอตัว
18 พ.ย. 2558

สมาคมเหล็กและเหล็กกล้าจีน (CISA) คาดการณ์ว่า การผลิตเหล็กกล้าของจีนจะลดลงประมาณ 23 ล้านตัน หรือ 2.9% ในปีหน้า สู่ระดับ 783 ล้านตัน จากระดับของปีนี้ที่ 806 ล้านตัน เนื่องจากความต้องการเหล็กภายในประเทศที่ชะลอตัวลง
นายหลี่ ซินชวง รองเลขาธิการสมาคมเหล็กและเหล็กกล้าจีนกล่าวว่า ความต้องการเหล็กดิบภายในประเทศมีแนวโน้มลดลงสู่ระดับ 654 ล้านตันในปี 2559 จากระดับของปีนี้ที่ 668 ล้านตัน
โรงงานถลุงเหล็กของจีนซึ่งสามารถผลิตเหล็กได้ถึงครึ่งหนึ่งของผลผลิตทั่วโลกนั้น กำลังประสบกับปัญหาภาวะอุปทานที่สูงขึ้นมากจนเกินไป ขณะที่ราคาเหล็กปรับตัวลดลงเนื่องจากปริมาณการใช้เหล็กอ่อนแรงลง           
 
อินโฟเควสท์ แปลและเรียบเรียง